استرالیا-نین ملبورن شهرینده 2014 -جو ایلده آچیلمیش استرالیا ایسلام موزه سی ایسلام حاقیندا معلومات‌لارلا یاناشی اؤلکه‌ده یاشایان مسلمان‌لارین تاریخی، حیاتی و مسلمان شخصیت‌لری حاقیندا اهمیت‌لی اینفورماسیون‌لارین تقدیم اولوندوغو یئردیر.
فدرال حکومتین دستکی ایله استرالیانین مسلمان اصیل‌لی ایش آدامی مصطفی فاهوور طرفیندن یارادیلان استرالیانین ایسلام موزه سی اؤلکه‌نین ایلک و فعالیت گؤسترن یئگانه ایسلام موزه سی دیر.
هفته‌نین 6 گونو آچیق اولان موزه ده ایسلامی بیلیک‌لرله یاناشی خطاط ‌لیق‌دان، کنفرانس‌لاردان توتموش، تاریخی اثر سرگی‌لری، مینیاتور کورس‌لارینا، ال صنعتکارلیغینا قدر موختلیف تدبیرلر تشکیل ائدیلیر.
استرالیا ایسلام موزه سی‌نین باش مودیری مریم چودری قوناق‌لارا ایسلامین گؤزل‌لیگینی اؤیرتمه‌یه چالیشدیق‌لارینی سؤیله‌دی.
استرالیا-دا و دونیادا ایسلام تاریخی، تانینمیش عالیم‌لر، مسلمان‌لارین استرالیا-یا وئردیگی تحفه لر، ایسلامین اساس آنلاییش‌لاری کیمی بیر چوخ ساحه‌ده قوناق‌لارا معلومات وئرن چودری: "بیز اونلارین ایسلام و اونون گؤزل‌لیک‌لرینی اؤیرنمه‌لرینی و بو موضوع دا تجروبه قازانما‌لارینی ایستییریک" دئدی.
